Uus vallaseadus- kehtestati 1866.a. Aleksander II valitsusajal. Sellega vabanes nii vallavalitsus kui ka vallakohus lõplikult mõisniku kontrolli ja eeskoste alt. Põhjuseks oli mõningate kogemuste olemasolu, aga ka see, et selleks ajaks oli juba hulk talupoegi oma talu mõisalt välja ostnud ja saanud pärisperemeesteks. Valla kõrgemaks võimuks oli vallavolikogu, mille liikmetest pool valiti peremeeste hulgast, teine pool aga maatameeste hulgast.Vallal oli oma eelarve. Sissetulekud tulid maksudest ja koormistest, põhilised kulutused läksid vallamaja, kooli,teede ja sildade ehituse ja korrashoiu ning õpetajate palkade ja vallavaeste toetuste peale. Valla eesotsas seisis vallavanem, kes pidi jälgima seaduste täitmist ja korda vallas.